Τσαρλς Μπρόνσον

Ο Τσαρλς Μπρόνσον (αγγλ. Charles Dennis Buchinsky, 3 Νοεμβρίου 1921 – 30 Αυγούστου 2003) ήταν Αμερικανός ηθοποιός του κινηματογράφου. Συγκαταλέγεται στους πιο δημοφιλείς ηθοποιούς των δεκαετιών του 1960 και 1970. Υποδύθηκε ρόλους λακωνικών ηρώων της Άγριας Δύσης και δραματικούς ρόλους σε αστυνομικά και κοινωνικά έργα. Είχε μακροχρόνιες συνεργασίες με τους σκηνοθέτες Μάικλ Γουίνερ και Τζέι Λι Τόμσον και εμφανίστηκε σε 16 ταινίες μαζί με τη δεύτερη σύζυγό του, Τζιλ Αΐρλαντ.

Στο απόγειο της φήμης του στις αρχές της δεκαετίας του 1970, ήταν στην πρώτη θέση του box office στον κόσμο, κερδίζοντας 1 εκατομμύριο δολάρια ανά ταινία.

 Πρώτα χρόνια και πολεμική θητεία 
Ο Μπρόνσον γεννήθηκε ως Τσαρλς Ντένις Μπουσίνσκι και ήταν το ενδέκατο από τα δεκαπέντε παιδιά, σε μια ρωμαιοκαθολική οικογένεια λιθουανικής καταγωγής στο Ερέφελντ της Πενσυλβάνιας.  Ο πατέρας του, Βαλτέρις Μπουσίνσκις, ένας Λιπκάνος Τάταρος, ο οποίος αργότερα προσάρμοσε το όνομά του σε Γουόλτερ Μπουσίνσκι για να ακούγεται πιο αμερικανικό,  ήταν από το Ντρουσκίνινκαϊ στη νότια Λιθουανία. Η μητέρα του Μπρόνσον, Μαίρη (το γένος Βαλίνσκι), της οποίας οι γονείς ήταν από τη Λιθουανία, γεννήθηκε στην πόλη Ταμάγκα της Πενσυλβάνιας όπου εξορύσσεται άνθρακας.

Ο Μπρόνσον δεν μιλούσε αγγλικά στο σπίτι κατά τη διάρκεια της παιδικής του ηλικίας στην Πενσυλβάνια, όπως πολλά παιδιά με τα οποία μεγάλωσε. Ο ίδιος θύμοταν ότι ακόμη και όταν ήταν στο στρατό, η προφορά του ήταν αρκετά δυνατή ώστε να κάνει τους συντρόφους του να πιστεύουν ότι καταγόταν από άλλη χώρα (παρόλο που ο Μπρόνσον είχε γεννηθεί στις ΗΠΑ).  Εκτός από τα αγγλικά, μπορούσε επίσης να μιλήσει λιθουανικά, ρωσικά και ελληνικά.

Σε μια συνέντευξή του το 1973, ο Μπρόνσον είπε ότι δεν ήξερε πολύ καλά τον πατέρα του και «δεν είμαι καν σίγουρος αν τον αγαπούσα ή τον μισούσα». Είπε ότι το μόνο που μπορούσε να θυμηθεί ήταν ότι όταν η μητέρα του έλεγε ότι ο πατέρας του θα ερχόταν σπίτι, τα παιδιά κρύβονταν.  Όταν ο Μπρόνσον ήταν 10 ετών, ο πατέρας του πέθανε και πήγε να δουλέψει στα ανθρακωρυχεία, πρώτα στα γραφεία των ορυχείων και μετά στα ίδια τα ορυχεία. Αργότερα είπε ότι κέρδιζε ένα δολάριο για κάθε τόνο άνθρακα που εξόρυζε. Σε μια άλλη συνέντευξη, είπε ότι έπρεπε να εργάζεται σε διπλές βάρδιες για να κερδίσει 1 δολάριο την εβδομάδα. Ο Μπρόνσον αφηγήθηκε αργότερα ότι αυτός και ο αδελφός του ασχολούνταν με επικίνδυνες εργασίες αφαιρώντας "υποστυλώματα" μεταξύ των στοών, και ότι οι καταρρεύσεις ήσαν συνηθισμένες.

Η οικογένεια του υπέφερε από ακραία φτώχεια κατά τη διάρκεια της Μεγάλης Ύφεσης και ο Μπρόνσον θυμόταν ότι είχε πεινάσει πολλές φορές. Η μητέρα του δεν μπορούσε να αντέξει οικονομικά το γάλα για τη μικρότερη αδερφή του, και έτσι της έδιναν ζεστό τσάι. Η οικογένειά του ήταν τόσο φτωχή που κάποτε έπρεπε να φορέσει το φόρεμα της αδερφής του στο σχολείο λόγω έλλειψης ρούχων.Ed Lucaire; Celebrity Setbacks: 800 Stars who Overcame the Odds () as well as Ripley's Believe It or Not! Ο Μπρόνσον ήταν το πρώτο μέλος της οικογένειάς του που αποφοίτησε από το γυμνάσιο.

Ο Μπρόνσον εργάστηκε στο ορυχείο μέχρι που κατατάχθηκε στην Πολεμική Αεροπορία των Ηνωμένων Πολιτειών το 1943 κατά τη διάρκεια του Β' Παγκοσμίου Πολέμου. Υπηρέτησε στην 760ή μοίρα εκπαίδευσης πυροβολικού και το 1945 ως εναέριος πυροβολητής σε Boeing B-29 Superfortress με την 61η Μοίρα Βομβαρδισμού με έδρα το Γκουάμ εντός της 39ης Ομάδας Βομβαρδισμού, η οποία διεξήγαγε αποστολές μάχης κατά των ιαπωνικών νησιών. Πήρε μέρος σε 25 αποστολές και έλαβε τιμητική διάκριση της Πορφυρής Καρδιάς.

 Προσωπική ζωή 
Ο Μπρόνσον έκανε τρεις γάμους στη ζωή του, με πιο δημοφιλή τον δεύτερό του με την ηθοποιό Τζιλ Άιρλαντ το 1968 μέχρι τον θάνατό της από καρκίνο του μαστού το 1990. Ήταν θετός πατέρας των τριών παιδιών της Άιρλαντ από προηγούμενο γάμο, ενώ είχε υιοθετήσει άλλα δύο. 

Παντρεύτηκε για τελευταία φορά το 1998 την Κιμ Γουίκς και έμειναν μαζί μέχρι τον θάνατό του. Απεβίωσε σε ηλικία 81 ετών στις 30 Αυγούστου 2003 συνέπεια επιπλοκών της πνευμονίας και του Αλτσχάιμερ, ενώ ταυτόχρονα έπαχε από μεταστατικό καρκίνο του πνεύμονα και άλλα καρδιοαναπνευστικά προβλήματα, εξαιτίας των οποίων νοσηλευόταν για πάνω από ένα μήνα σε νοσοκομείο του Λος Άντζελες και είχε υποβληθεί σε γαστροστομία και τραχειοστομία. Κηδεύθηκε στο νεκροταφείο Brownsville στις 4 Σεπτεμβρίου, ενώ ενταφιάστηκε στον ίδιο τάφο με τη δεύτερη σύζυγό του, Τζιλ Άιρλαντ. 

Διακρίσεις
Πήρε μέρος σε πολλά κινηματογραφικά έργα. 
 Τιμήθηκε το 1972 με τις Χρυσές Σφαίρες στην κατηγορία «Δημοφιλέστατος άνδρας ηθοποιός του κόσμου» (μαζί με τον Σον Κόνερι).

 Φιλμογραφία  

+ Κινηματογραφικές ταινίεςΈτοςΤίτλοςΡόλοςΠρωτότυποςΕλληνικός1991 The Indian Runner  Ο Ινδιάνος δρομέας  κύριος Ρόμπερτς  1987  Death Wish 4: The Crackdown  Το μακελειό		 Πολ Κέρσι1986	  Murphy`s Law  Ο νόμος του Μέρφι	 Τζακ Μέρφι  1985 Death Wish 3  Σε νόμιμη άμυνα		 Πολ Κέρσι198310 To midnight 10 λεπτά πριν τα μεσάνυχταΛίο Κέσσλερ Ντετέκτιβ 1982  Death Wish II  Εκτελεστής χωρίς οίκτο Πολ Κέρσι1976Hard TimesΟ βίαιοςΤσένειFrom Noon till ThreeΤο απομεσήμερο ενός τυχοδιώκτηΓκράχαμ Ντόρσεϊ1975	  Breakout  Ο άνθρωπος με τ' ατσαλένια νεύρα	 Νικ Κόλτον  1975Breakheart PassΟ ριψοκίνδυνοςΤζον Ντίκιν1974  Death Wish  Ο εκτελεστής της νύχτας	 Πολ Κέρσι   Mr. Majestyk  Μίστερ Ματζέστικ	 Βινς Ματζέστικ 1972	  The Mechanic  Το μούτρο Άρθουρ Μπίσοπ  Death Wish Φάκελος ΒαλάτσιΤζο Βαλάτσι1971	  Soleil Rouge  Μονομαχία στον κόκκινο ήλιο Λινκ Στιούαρτ1968	  Adieu l`Ami  Αντίο φίλε Φρανζ Προπ	 C`Era una Volta il West Κάποτε στη Δύση άνδρας με φυσαρμόνικα  1967	  The Dirty Dozen  Και οι 12 ήταν καθάρματα		 Τζόζεφ Βλάντισλαβ   1966 This Property Is Condemned  Αγάπη για τον έρωτα	 Τζέι Τζέι Νίκολς 1965 Battle of the Bulge  Η μάχη των Αρδεννών		 ταγματάρχης Βολένσκι	  The Sandpiper  Πύργος στην άμμο	 κύριος Έρικσον1963  The Great Escape  Η μεγάλη απόδραση	 αντισμήναρχος Ντάνι Βιλίνσκι	   1962 Kid Galahad  Βασανισμένα κορμιά	 Λεφ Νιάκ1961	  Master of the World  Ροβήρος, ο Κατακτητής	 Τζον Στροκ1960	  The Magnificent Seven  Και οι επτά ήταν υπέροχοι	 Μπέρναρντ Ο'Ράιλι  1957 Run of the Arrow  Η τελευταία σφαίρα του πολέμου Μπλε Βούβαλος 1956 Jubal  Τζουμπάλ	 Ρεμπ Χάισλιπ 1954  Apache  Ο σκλάβος που δεν λύγισε ποτέ	 Χόντο Crime Wave  Η πόλη είναι σκοτεινή		 Μπεν Χέστινγκς   Vera Cruz  Βέρα Κρουζ	 Πίτσμπουργκ 1953 House of Wax  Κέρινες μάσκες Ιγκόρ   Miss Sadie Thompson  Βροχή	 Έντουαρντς  1952 Pat and Mike  Πατ και Μάικ Χένρι Τάσλινγκ

 Παραπομπές 

BBCGreek.com Πέθανε ο Τσαρλς Μπρόνσον, 01/09/2003
ΕΛΕΥΘΕΡΟΤΥΠΙΑ (επιμέλεια:Φ.Μπ.), Χωρίς τον αδίστακτο εκδικητή, 02/09/2003

 Εξωτερικοί σύνδεσμοι 


Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης